'சாம்பனை வதனம் நோக்கி, வாலிசேய், "அறிவு சான்றோய்! பாம்புஅணை அமலனே மற்று இராமன்" என்று, எமக்குப் பண்டே ஏம்பல் வந்து எய்தச் சொல்லித் தேற்றினாய் அல்லையோ, நீ? ஆம்பல் அம் பகைஞன் தன்னோடு அயிந்தரம் அமைந்தோன் அன்னாய்! 	45 'தேற்றுவாய் தெரிந்து சொல்லால் தெருட்டி, இத் தெருள் இலோரை ஆற்றுவாய் அல்லை; நீயும் அஞ்சினை போலும்! ஆவி போற்றுவாய் என்ற போது, புகழ் என் ஆம்? புலமை என் ஆம்? கூற்றின்வாய் உற்றால், வீரம் குறைவரே இறைமை கொண்டார்? 	46